*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*259. számú előterjesztés*

Bátaszék Város Önkormányzata Képviselő-testületének 2015. december 16-án,

14,00 órakor megtartandó ülésére

***a Mentha Aquatica Kft. –vel, vérszállításra kötendő szerződés jóváhagyása***

|  |
| --- |
| **Előterjesztő:** Dr. Bozsolik Róbert polgármester**Készítette:** Dr. Kovács Martina jogi referens **Törvényességi ellenőrzést végezte:** ---------------**Tárgyalja:** Pénzügyi és Gazdasági Bizottság: 2015. 12. 15.Szociális Bizottság 2015.12.15. |

***Tisztelt Képviselő-testület!***

Bátaszék Város Önkormányzat Képviselő-testülete a 266/2015.(XI.26.) önkormányzati határozatával hagyta jóvá a Bátaszék és Környéke Önkormányzatainak Egészségügyi, Szociális és Gyermekjóléti Intézmény-fenntartó Társulás társulási megállapodásának módosítását. A megállapodás 5. számú melléklete 3. pontjának 1. alpontjában foglaltaknak megfelelően a vérszállítás költségére **2016. január 1**-jétől az érintett önkormányzatok külön-külön kötnek megállapodást a vállalkozóval, vagy más személlyel. Nagyon lényeges, hogy ezen szolgáltatás nem kötelező feladata az önkormányzatnak, ezt jó pár évvel ezelőtt orvosaink önként vezették be, általuk nyújtott szolgáltatásként. A vérszállítási költségek megnövekedése miatt azonban kérték az önkormányzat segítségét.

Mészáros Vilmosné, a Mentha Aquatica Kft. ügyvezetője, 2015. 10. 27-én ajánlatot tett a szállításra 2016. január 1-jétől, bruttó 254 Ft/km díjjal. A számítás szerint (40 km x 2 alkalom/hét x 254 Ft/km), bruttó 1.056.640,- Forintot kellene biztosítania a képviselő-testületnek a 2016. évi költségvetés terhére.

Megjegyzem, hogy 2015. évben ezen költség benne volt a központi orvosi ügyeleti szállítás költségében (2014. évben 1.323.925.- Ft volt ezen kiadás), ami azt is jelenti, hogy költségmegtakarítást érünk el ezen a téren. További megtakarítást jelenthetne, ha csak heti egy alkalommal biztosítanánk ezen szolgáltatást.

Kérem a tisztelt képviselő-testületet, hogy az alábbi határozati javaslat elfogadásával szíveskedjen biztosítani a feladatellátáshoz szükséges összeget:

***H a t á r o z a t i j a v a s l a t :***

**a Mentha Aquatica Kft. –vel, vérszállításra kötendő szerződésjóváhagyására**

Bátaszék Város Önkormányzatának Képviselő-testülete;

1. a *2016. január 1-jétő*l heti két alkalommal történő vérszállítás lebonyolításához szükséges bruttó 1.056.640.- Ft-ot biztosítja az önkormányzat 2016. évi költségvetés terhére.
2. felhatalmazza a város polgármesterét a vér szállítására szóló vállalkozói szerződés aláírására.

*Határidő:* 2015. december 31.

*Felelős:* Skoda Ferenc jegyző

(a határozat megküldéséért) és

 dr. Bozsolik Róbert polgármester

 (a szerződés aláírásáért)

*Határozatról értesül:* Menta Aquatica Kft.

Bátaszéki KÖH pénzügyi iroda

 irattár